ai4bharat/Pralekha huggingface dataset:
आर्थिक व्यवहार विषयक मंत्रिमंडळ समिती
देशात उत्पादित कच्च्या तेलाची विक्री नियंत्रणमुक्त करण्याला केंद्रीय मंत्रिमंडळाची मंजुरी
पंतप्रधान नरेंद्र मोदी यांच्या अध्यक्षतेखालील आर्थिक व्यवहारावरील मंत्रिमंडळ समितीने ‘देशात उत्पादित कच्च्या तेलाच्या विक्रीवरील नियंत्रण हटवण्याला मंजुरी दिली आहे. तसेच सरकारने 01.10.2022 पासून कच्च्या तेलाचे वितरण थांबवण्याचा निर्णय घेतला आहे.यामुळे शोध आणि उत्पादन  ऑपरेटरना विपणन स्वातंत्र्य मिळेल. सरकार किंवा त्याने नामांकित केलेल्या किंवा सरकारी कंपन्यांना कच्चे तेल विकण्याच्या उत्पादन विभागणी करारातील  अटीमध्ये त्यानुसार सूट देण्यात येईल.
सर्व शोध आणि उत्पादन कंपन्या आता त्यांच्याकडील कच्चे तेल देशांतर्गत बाजारात विकण्यास स्वतंत्र असतील. रॉयल्टी, उपकर सारख्या सरकारी महसुलाची गणना सर्व करारांमध्ये एकसमान आधारावर केली जाईल. मात्र निर्यातीला परवानगी नसेल.
या निर्णयामुळे आर्थिक घडामोडीना आणखी चालना मिळेल, तेल आणि वायू क्षेत्रात गुंतवणुकीला प्रोत्साहन मिळेल. 2014 पासून सुरू करण्यात आलेल्या परिवर्तनात्मक सुधारणांच्या मालिकेतील हा निर्णय आहे. तेल आणि वायूचे उत्पादन, पायाभूत सुविधा आणि विपणनाशी संबंधित धोरणे अधिक पारदर्शक करण्यात आली असून व्यवसाय सुलभता आणि ऑपरेटर/उद्योगांना अधिक परिचालन लवचिकता पुरवण्यावर भर देण्यात आला आहे
पार्श्वभूमी
सरकारने गेल्या आठ वर्षांत शोध आणि उत्पादन क्षेत्रात अनेक प्रगतीशील सुधारणा जसे की गॅससाठी किंमत आणि विपणन स्वातंत्र्य, स्पर्धात्मक ई-बोली प्रक्रियेद्वारे गॅसच्या किमती ठरवणे, हायड्रोकार्बन शोध परवाना धोरण अंतर्गत महसूल विभागणी करार  केल्या आहेत. अनेक बोली फेऱ्यांद्वारे मोठ्या प्रमाणात पट्ट्यांचे वाटप करण्यात आले आहे. परिणामी, 2014 पूर्वी दिलेल्या क्षेत्राच्या तुलनेत एकरी क्षेत्राचे वाटप जवळजवळ दुप्पट झाले आहे. फेब्रुवारी 2019 पासून, अवघड खोऱ्याकरिता महसूल विभागणी न करता जास्तीत जास्त उत्पादन घेण्यावर भर देणाऱ्या सुधारणा करण्यात आल्या आहेत.
संरक्षण मंत्रालय
आत्मनिर्भर भारताच्या संकल्पनेला मोठी उभारी देत, देशाच्या संरक्षणसंबंधी साहित्याच्या 76,390 कोटी रुपयांच्या खरेदी प्रस्तावाला केंद्रीय संरक्षणमंत्री राजनाथ सिंह यांच्या अध्यक्षतेखालील संरक्षण सामुग्री खरेदी परिषदेची मंजुरी
नवी दिल्ली, 6 जून 2022
देशाला आत्मनिर्भरता प्राप्त करून देण्यासाठी पंतप्रधान नरेंद्र मोदी यांनी केलेल्या आवाहनाला प्रतिसाद देत, संरक्षणमंत्री राजनाथ सिंह यांच्या अध्यक्षतेखालील संरक्षण क्षेत्रासाठीच्या खरेदी व्यवहारांशी संबंधित डीएसीच्या आज 06 जून 2022 रोजी झालेल्या बैठकीत 76,390 कोटी रुपयांच्या संरक्षणविषयक सामग्रीच्या खरेदी प्रस्तावांना आवश्यकतेच्या कसोटीवर मान्यता दिली. यामध्ये खरेदी ,खरेदी आणि निर्मिती  तसेच खरेदी  या श्रेणीतील खरेदी प्रस्तावांचा समावेश आहे. या खरेदी प्रस्तावांना मान्यता मिळाल्यामुळे, संरक्षणविषयक सामग्रीची निर्मिती करणाऱ्या भारतीय उद्योगांना अधिक चालना मिळेल आणि इतर देशांकडून केल्या जाणाऱ्या या सामग्रीच्या खरेदीसाठी होणारा खर्च वाचेल.
भारतीय लष्करासाठी डीएसीने, रफ टेरेन फोर्क लिफ्ट ट्रक्स, पूल तयार करण्यासाठी वापरात येणारे रणगाडे, रणगाडा विरोधी क्षेपणास्त्रे आणि शस्त्रास्त्रे शोधणारे रडार बसविलेली सशस्त्र लढाऊ वाहने यांच्या आवश्यकतेनुसार खरेदीसाठी देशांतर्गत स्त्रोतांकडून नवे प्रस्ताव मागविले आहेत तसेच त्यात स्वदेशी बनावटीने निर्मित आणि विकसित सामग्रीच्या खरेदीवर अधिक भर देण्यात आला आहे.
भारतीय नौदलासाठी डीएसीने, सुमारे 36,000 कोटी रुपये किंमतीच्या अत्याधुनिक कॉर्वेट प्रकारच्या जहाजांच्या आवश्यकतेनुसार खरेदीच्या प्रस्तावांना मान्यता दिली. या जहाजांवर गस्त मोहिमा, संरक्षण संदर्भात सोबत करण्याच्या मोहिमा, प्रतिबंध, जमिनीवरील कृती गटांच्या मोहिमा, शोध आणि हल्ला तसेच तटवर्ती संरक्षक कार्ये यांसारख्या अष्टपैलू कामगिऱ्या पार पाडण्यासाठी मंच उपलब्ध असेल.या जहाजांची उभारणी भारतीय नौदलाच्या नव्या संरचनेवर आधारित असेल आणि अत्याधुनिक तंत्रज्ञान वापरून त्यांची बांधणी केली जाईल. ही जहाजे केंद्र सरकारच्या ‘सागर’ अर्थात प्रदेशातील सर्वांसाठी संरक्षण आणि विकास या उपक्रमामध्ये योगदान देतील.
डीएसीने हिंदुस्तान एरोनॉटिक्स या कंपनीच्या नवरत्न सीपीएसई तर्फे डॉर्नियर विमाने तसेच विमानांमध्ये वापरल्या जाणाऱ्या सु-30एमकेआय प्रकारच्या इंजिनांच्या निर्मितीसाठीच्या प्रस्तावाला मंजुरी दिली आहे. या उत्पादन प्रक्रियेत स्वदेशीकरणाला अधिक प्रोत्साहन दिले जाणार असून विशेषतः विमानांच्या इंजिनांची निर्मिती करताना वापरले जाणारे साहित्य भारतात निर्मित असेल याकडे लक्ष पुरविले जाणार आहे.
संरक्षण क्षेत्रामध्ये डिजिटल परिवर्तन घडवून आणण्याच्या केंद्र सरकारच्या संकल्पनेच्या अनुषंगाने ‘भारतीय साहित्याच्या खरेदी श्रेणी’अंतर्गत ‘डिजिटल तटरक्षक दल’ प्रकल्पाला डीएसीने मान्यता दिली आहे. या प्रकल्पाअंतर्गत, तटरक्षक दलासाठी संपूर्ण भारतात विविध लष्करी तसेच हवाई मोहिमा, मालवाहतूक, अर्थसहाय्य तसेच मनुष्यबळ प्रक्रिया यांच्याशी संबंधित सुरक्षित जाळे उभारले जाणार आहे.
S.Kane/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 176
पंतप्रधान कार्यालय
राजस्थानमधील नागौर येथे रस्ते अपघातात झालेल्या जीवित हानीबद्दल पंतप्रधानांकडून शोक व्यक्त
पंतप्रधान नरेंद्र मोदी यांनी राजस्थानमधील नागौर येथे एका रस्ते अपघातात झालेल्या जीवित हानीबद्दल दुःख व्यक्त केले आहे.
पंतप्रधान कार्यालयाने केलेल्या ट्विट संदेशात म्हटले आहे ;
"राजस्थानच्या नागौर येथील भीषण रस्ते अपघाताची घटना अत्यंत दुःखद आहे. या अपघातात मृत्युमुखी पडलेल्यांच्या कुटुंबियांच्या दुःखात सहभागी आहे. जखमी झालेल्यांच्या तब्येतीत लवकर सुधारणा होवो अशी मी प्रार्थना करतो.PM @narendramodi"
पंतप्रधान कार्यालय
एका ऐतिहासिक उपक्रमांतर्गत 6 ऑगस्ट रोजी पंतप्रधान करणार देशभरातील 508 रेल्वे स्थानकांच्या पुनर्विकास प्रकल्पांची पायाभरणी
अमृत भारत स्थानक योजने अंतर्गत 24,470 कोटी रुपये खर्चाने होणार रेल्वे स्थानकांचा पुनर्विकास
शहराच्या दोन्ही बाजूंपासून योग्य अंतरावरील ‘सिटी सेंटर्स’ म्हणून या स्थानकांचा विकास करण्यासाठी एक बृहद आराखडा तयार करण्यात येत आहे
शहराच्या एकंदर नागरी विकासाच्या समग्र दृष्टीकोनाच्या आधारे या रेल्वे स्थानकांच्या विकासाबाबत एकात्मिकतेवर भर
या रेल्वे स्थानकांच्या रचनेमध्ये स्थानिक संस्कृती, वारसा आणि वास्तुरचनांवर भर दिला जाईल
नवी दिल्ली, 4 ऑगस्ट 2023
एका ऐतिहासिक उपक्रमांतर्गत 6 ऑगस्ट रोजी पंतप्रधान नरेंद्र मोदी देशाच्या कानाकोपऱ्यात असलेल्या 508 रेल्वे स्थानकांच्या पुनर्विकास प्रकल्पांची सकाळी 11 वाजता दूरदृश्य प्रणालीच्या माध्यमातून पायाभरणी करणार आहेत.
पंतप्रधानांनी नेहमीच अत्याधुनिक सार्वजनिक वाहतूक सुविधांच्या तरतुदीवर भर दिला आहे. सार्वजनिक वाहतुकीचे माध्यम म्हणून देशभरातील नागरिकांची रेल्वेला पसंती असल्याचे लक्षात घेऊन त्यांनी रेल्वे स्थानकांमध्ये जागतिक दर्जाच्या सुविधा पुरवण्याच्या आवश्यकतेवर भर दिला आहे. देशभरातील 1309 स्थानकांच्या पुनर्विकासाकरता अमृत भारत स्थानक योजना ही पंतप्रधानांच्या या दृष्टीकोनावर आधारित असलेली योजना सुरू करण्यात आली.
या योजनेचा भाग म्हणून पंतप्रधान 508 रेल्वे स्थानकांच्या पुनर्विकास प्रकल्पांची पायाभरणी करणार आहेत. 24,470 कोटी रुपयांपेक्षा जास्त खर्चाने या रेल्वे स्थानकांचा पुनर्विकास केला जाणार आहे. शहराच्या दोन्ही बाजूंपासून योग्य अंतरावरील ‘सिटी सेंटर्स’ म्हणून या स्थानकांचा विकास करण्यासाठी एक बृहद आराखडा तयार करण्यात येत आहे. शहराच्या एकंदर नागरी विकासाच्या समग्र दृष्टीकोनाच्या आधारे या रेल्वे स्थानकांच्या विकासाबाबत एकात्मिकतेवर भर दिला जात आहे.
27 राज्ये आणि केंद्रशासित प्रदेशांमध्ये या 508 रेल्वे स्थानकांचा विस्तार आहे, ज्यामध्ये उत्तर प्रदेश आणि राजस्थानमधील प्रत्येकी 55, बिहारमधील 49, महाराष्ट्रातील 44, पश्चिम बंगालमधील 37, मध्य प्रदेशातील 34, आसाममधील 32, ओदिशातील 25, पंजाबमधील 22, गुजरात आणि तेलंगणामधील प्रत्येकी 21, झारखंडमधील 20, आंध्र प्रदेश आणि तमिळनाडूमधील प्रत्येकी 18, हरयाणातील 15 आणि कर्नाटकमधील 13 रेल्वे स्थानकांचा आणि इतरांचा समावेश आहे.
या पुनर्विकासामुळे सुयोग्य रचनाकृत वाहतूक वितरण, इंटर मोडल इंटेग्रेशन आणि प्रवाशांच्या मार्गदर्शनासाठी उत्तम पद्धतीने रचना केलेल्या खुणा आणि चिन्हे अशा सुविधा सुनिश्चित करण्यासह आधुनिक प्रवासी सुविधा उपलब्ध होणार आहेत. या रेल्वे स्थानकांच्या रचनांमध्ये स्थानिक संस्कृती, वारसा आणि वास्तुरचना यांच्या वापरावर भर दिला जाईल.S.Kakade/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
वस्त्रोद्योग मंत्रालय
एनआयएफटी मुंबई स्वातंत्र्यदिन कार्यक्रमानिमित्त आयोजित सांस्कृतिक समारंभातून स्वातंत्र्य सैनिकांच्या बलिदानाचा सन्मान आणि देशाच्या प्रगतीचा उत्सव
स्वातंत्र्यदिनानिमित्त एनआयएफटी मुंबईत, रक्तदान शिबिराचे आयोजन
मुंबई, 15 ऑगस्ट 2023
आज देशाच्या 77 व्या स्वातंत्र्यदिनानिमित्त एनआयएफटी मुंबईतील विद्यार्थी, अध्यापक आणि कर्मचाऱ्यांनी एकत्र येत, अनेक कार्यक्रम आणि उपक्रम आयोजित केले होते. या कार्यक्रमातून, देशातील स्वातंत्र्य सैनिकांना अभिवादन करण्यात आले आणि देशाच्या प्रगतीचा उत्सवही साजरा केला. या संस्थेतील विद्यार्थ्यांनी, एकता आणि विविधतेचे प्रदर्शन करत, स्वातंत्र्यदिन साजरा केला. त्याशिवाय, रक्तदान शिबिर देखील आयोजित करत, एकता, करुणा आणि समाजाप्रतीचा सेवाभाव दर्शवला.
एनआयएफटी मुंबई चे संयुक्त संचालक, कुशल जांगिड यांच्या हस्ते ध्वजवंदन करण्यात आले. त्यानंतर राष्ट्रगीताने आजूबाजूचा परिसर राष्ट्रभक्तीच्या वातावरणाने दुमदुमला.
त्यानंतर झालेल्या सांस्कृतिक कार्यक्रमात, देशभक्तीपर गीतांसाठी एकत्र येत, विद्यार्थ्यांनी देशाच्या स्वातंत्र्याच्या लढाईत योगदान देणाऱ्या सर्वांप्रती कृतज्ञता व्यक्त करत त्यांना आदरांजली वाहिली. एनआयएफटी मुंबईच्या म्युझिक सोसायटीच्या विद्यार्थ्यांनी देशाविषयीच्या भावना, बलिदान आणि अभिमानाच्या गाथा गीतातून जिवंत केल्या.
त्यानंतर देशभक्तीपर गीत स्पर्धा घेण्यात आली ज्यात विद्यार्थ्यांनी उत्कट भावाने आपले गायन कौशल्य दाखवत, वेगवेगळ्या कालखंडातली तसेच वेगवेगळ्या शैलींतली देशभक्ती आणि एकतेचा संदेश देणारी गाणी सादर केली.
फॅशन कम्युनिकेशन विभागाचा सातव्या सेमिस्टरचा विद्यार्थी अक्षत अमन याने आपल्या प्रभावी कविता वाचनातून देशाचा भारताचा समृद्ध वारसा, नैसर्गिक संपदा आणि सांस्कृतिक विविधता समोर आणली. त्याच्या ह्या प्रभावी काव्यगायनामुळे उपस्थितांमध्ये, अभिमान आणि एकतेची भावना निर्माण झाली.
ह्या कार्यक्रमात प्रेक्षकांना खिळवून करणारी नृत्यनाटिका देखील सादर करण्यात आली. राष्ट्राची सुरक्षा आणि सुरक्षितता राखण्यासाठी समर्पित राष्ट्रीय गुप्तहेरांचे जग उलगडून दाखवणारी ही नाटिका अतिशय प्रभावी ठरली. एनआयएफटी मुंबईच्या “आगाह” या नाट्यसंस्थेच्या विद्यार्थ्यांनी या नाटीकेचे दिग्दर्शन केले होते. एनआयएफटी मुंबईच्या ‘अफरोजा” नृत्यसंस्थेच्या सदस्यांनी बसवलेल्या नृत्यातून देशभक्ती आणि सशस्त्र दलांबद्दल आदराची भावना व्यक्त करण्यात आली.PIB Mumbai | JPS/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 34
आरोग्य आणि कुटुंब कल्याण मंत्रालय
कोविड मदतीसंदर्भात अद्ययावत माहिती
देशातील विविध राज्ये आणि केंद्रशासित प्रदेशांना आतापर्यंत 18,265 ऑक्सिजन कॉन्स्नट्रेटर्स,19,085 ऑक्सिजन सिलिंडर्स, 19 ऑक्सिजन निर्मिती संयंत्रे, 15,256 व्हेन्टिलेटर्स/बायपॅप, रेमडेसीव्हीर इंजेक्शनच्या सुमारे 7.7 लाख कुप्या, फावीपिरावीर औषधाच्या सुमारे 12 लाख गोळ्या वितरीत/रवाना
भारत सरकारला 27 एप्रिल 2021 पासून कोविड -19 वैद्यकीय मदत सामग्री पुरवठा आणि उपकरणे यांचे विविध देशांकडून/संस्थांकडून आंतरराष्ट्रीय सहकार्य प्राप्त होत आहे. ही मदत सामग्री राज्य आणि केंद्रशासित प्रदेशांना त्वरेने वितरीत/रवाना करण्यात येत आहे.
27 एप्रिल 2021 ते 29 मे 2021 पर्यंत रस्ते आणि हवाई मार्गांद्वारे एकूण, 18,265 ऑक्सिजन काँन्स्नट्रेटर्स, 19,085 ऑक्सिजन सिलिंडर्स, 19 ऑक्सिजन निर्मिती संयंत्रे 15,256 व्हेंटीलेटर्स/बायपॅप; रेमडेसिवीर इंजेक्शनच्या सुमारे 7.7 लाख कुप्या, फावीपिरावीर औषधाच्या 12 लाख गोळ्या वितरीत/रवाना करण्यात आल्या आहेत.
|
|
Consignments
|
|
Quantity
|
|
Oxygen Concentrators
|
|
225
|
|
Baricitinib
|
|
5.6 lakh tablets
27/29 मे 2021 दरम्यान दक्षिण कोरिया, इंडियन बहरीन असोसिएशन, शांघाय भारतीय समुदाय, युएईतील उद्योग आणि व्यावसायिक समूह, सीट्रीप  आणि एली लिली  यांच्याकडून प्रामुख्याने पुढील वस्तू प्राप्त झाल्या आहेत. शिवाय रँपिड डायग्नोस्टिक कीट्स सुध्दा प्राप्त झाले आहेत.
राज्ये/केंद्रशासित प्रदेश आणि संस्थांना यांना या सामग्रीचे प्रभावी, त्वरित वाटप आणि सुव्यवस्थितपणे ते वितरीत करण्याचे कार्य अविरतपणे सुरू आहे.
केंद्रीय आरोग्य मंत्रालय नियमितपणे यावर एकात्मिकपणे देखरेख ठेवून आहे. आंतरराष्ट्रीय सहकार्य म्हणून अनुदान, मदत आणि देणगी स्वरूपात परदेशी कोविड मदत सामग्री प्राप्त झाल्यानंतर वाटपाच्या दृष्टीने समन्वय साधण्यासाठी केंद्रीय आरोग्य मंत्रालयात एक समर्पित समन्वय कक्ष तयार करण्यात आला आहे. हा कक्ष दिनांक 26 एप्रिल, 2021 पासून कार्यरत आहे. आरोग्य मंत्रालयाने 2 मे 2021 पासून प्रमाणित कार्यान्वयन प्रक्रिया तयार केली असून त्याची अंमलबजावणी सुरू आहे.
विज्ञान आणि तंत्रज्ञान मंत्रालय
देशभरातील पहिलेच सार्स-सीव्हीओ 2 चे 1000 जीनोम सिक्वेन्सिंग यशस्वी पार पडल्याचे डॉ हर्ष वर्धन यांनी जाहीर केले
जैवतंत्रज्ञान विभागाने विक्रमी वेळेत स्थापित केलेल्या पाच कोविड-19 समर्पित बायोरेपॉझिटरीजच्या सर्वात मोठ्या नेटवर्कचा शुभारंभ आणि देशाप्रती समर्पित केले
नवी दिल्ली, 1 ऑगस्ट 2020
केंद्रीय आरोग्य आणि कुटुंब कल्याण मंत्री डॉ हर्षवर्धन यांनी जाहीर केले की, देशभरातील पहिलेच सार्स-सीव्हीओ 2 चे 1000 जीनोम सिक्वेन्सिंग यशस्वी पार पडले. त्यांनी जैवतंत्रज्ञान विभागाची बैठक बोलावून जैवतंत्रज्ञान विभाग, बीआयआरएसी आणि स्वायत्त संस्था  च्या कोविड-19 संबंधी कामांचा आढावा घेतला.
बैठकीदरम्यान डॉ हर्षवर्धन यांनी जैवतंत्रज्ञान विभागाने विक्रमी वेळेत स्थापित केलेल्या पाच कोविड-19 समर्पित बायोरेपॉझिटरीजच्या सर्वात मोठ्या नेटवर्कचा शुभारंभ केला आणि त्यांना देशाप्रती समर्पित केले. नॅशनल सेंटर फॉर सेल सायन्स , पुणे, ट्रान्सलेशनल हेल्थ सायन्स अँड टेक्नॉलॉजी इन्स्टिट्यूट , फरीदाबाद, इन्स्टिट्यूट ऑफ लाईफ सायन्स , भुवनेश्वर, इन्स्टिट्यूट ऑफ लिव्हर अँड बिलीअरी सायन्सेस , नवी दिल्ली आणि इन्स्टिट्यूट फॉर स्टेम सेल सायन्स अँड रिजनरेटीव मेडिसीन  बेंगळुरु या पाच समर्पित बायोरेपॉझिटरीज आहेत. “या महामारीच्या नियंत्रणासाठी अथक युद्ध” पुकारल्याबद्दल त्यांनी डिबीटीच्या प्रयत्नांचे कौतुक केले.
डॉ हर्षवर्धन म्हणाले, “देशभरातील संशोधकांना संशोधनासाठी सिक्वेन्स डेटा जागतिक प्रयत्नांचा भाग म्हणून लवकरच सामायिक केला जाईल. या माहितीच्या आधारे आपणास विषाणूचा प्रसार समजण्यास मदत होईल त्यावर संक्रमण साखळी तोडणे, नवीन संक्रमणास प्रतिबंध घालणे आणि विविध उपायांवर संशोधन करता येईल. सध्या सुरु असलेल्या माहिती विश्लेषणावर आपल्या कोविड-19 विरोधातील लढाईत मदत म्हणून बरीच रोचक निष्कर्ष समोर येतील.”
जैवतंत्रज्ञान विभागाने पॅन इंडिया 1000 सार्स-सीओव्ही 2 आरएनए जिनोम सिक्वेन्सिंग कार्यक्रमाची मे महिन्यात सुरुवात केली होती. डिबीटीच्या स्वायत्त संस्था आणि राष्ट्रीय प्रयोगशाळा आणि रुग्णालयीन संस्थांच्या मदतीने हे कार्य पूर्ण केले.
नॅशनल इन्स्टिट्यूट ऑफ बायोमेडिकल जीनोमिक्स , पश्चिम बंगाल आणि एनसीसीएस-पुणे यांच्यासह पाच इतर राष्ट्रीय समूह या समन्वय आणि विश्लेषणामध्ये सक्रियपणे सहभागी आहेत. रिअल टाईम पीसीआरने कोविड-19 पॉझिटीव्ह व्यक्तींच्या स्वॅबमधून 1000 एसएआरएस-सीओव्ही-2 जीनोमचे अनुक्रम पूर्ण करण्याचे कन्सोर्टियमने आपले प्रारंभिक लक्ष्य गाठले आहे. देशभरातील 10 राज्यांच्या विविध भागांतून नमुने गोळा केले होते.
डिबीटी कोविड-19 बायो रेपॉजिटरीजना चांगल्या धोरणात्मक योजनेतून निश्चित काळात तयार केलेल्या नवतंत्रज्ञानातून मदत करत आहेत. आजघडीला, 44,452 रुग्णालय नमुने गोळा करुन या पाच केंद्रांमध्ये ठेवले आहे. तर, 5,000 पेक्षाही अधिक नमुने सामायिक केले आहेत.
डिबीटी-बीआयआरएसी कोविड 19 रिसर्च कॉन्सोर्टियांतर्गत, 150 पेक्षा अधिक गटांचा सुमारे 80 औद्योगिक /शैक्षणिक सहयोग, 40 शैक्षणिक संस्था आणि 25 पेक्षा अधिक स्टार्टअप संशोधन गट आहेत.
कन्सोर्टियमने दररोज 5 लाखाहून अधिक आरटीपीसीआर निदान कीट तयार करुन 100 टक्के स्वालंबन यशस्वी केले आहे. निदान कीटसच्या व्यावसायिक निर्मितीसाठी डीबीटी-स्वायत्त संस्थांचे 4 तंत्रज्ञान उद्योगांना हस्तांतरित करण्यात आले आहे. त्या निदान चाचणी, कीट प्रमाणीकरण आणि अँटीव्हायरल चाचणीसाठी देखील सेवा प्रदान करीत आहेत.
कृपया इथे क्लिक करुन 16 उमेदवारांवरील लसीसंबंधीची माहिती घेऊ शकता.
कोविड-19 ला डिबीटीचा प्रतिसाद.
G.Chippalkatti/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 261
पंतप्रधान कार्यालय
पंतप्रधानांनी गुजरातमधील मोढेरा येथील मोढेश्वरी माता मंदिरात दर्शन घेतले आणि पूजा केली
पंतप्रधान नरेंद्र मोदी यांनी आज गुजरातमधील मोढेरा येथील मोढेश्वरी माता मंदिरात जाऊन दर्शन घेतले आणि पूजा केली. पंतप्रधानांचे आगमन होताच त्यांचा सत्कार करण्यात आला. मोदींनी गर्भगृहात असलेल्या मोढेश्वरी मातेसमोर माथा टेकवला आणि हात जोडून देवीचे आशीर्वाद घेतले.
पंतप्रधानांसोबत गुजरातचे मुख्यमंत्री भूपेंद्र पटेल आणि खासदार सी. आर. पाटील हे होते.
तत्पूर्वी, आज पंतप्रधानांनी गुजरातमधील मेहसाणा येथील मोढेरा येथे 3900 कोटी रुपयांपेक्षा अधिक खर्चाच्या विविध प्रकल्पांची पायाभरणी आणि लोकार्पण केले. पंतप्रधानांनी मोढेरा हे भारतातील पहिले 24x7 सौरऊर्जेवर चालणारे गाव म्हणून घोषित केले.
रेल्वे मंत्रालय
रेल्वे प्रवाशांसाठी हिंदी भाषेतील चाटबोट ‘आस्कदिशा’चा शुभारंभ
प्रवाशांच्या तक्रारींचे निवारण करण्यासाठी ऑनलाईन सेवा
नवी दिल्ली, 21 फेब्रुवारी 2020
रेल्वे प्रवाशांच्या तक्रारींचे निवारण करण्यासाठी आयआरसीटीसीने ‘आस्कदिशा’ हे नवी चाटबोट सुरू केले आहे. या सेवेची हिंदी आवृत्ती आजपासून सुरू करण्यात आली. कृत्रिम बुद्धीमत्तेवर आधारीत या सेवेअंतर्गत हिंदीतून रेल्वे प्रवाशांना मार्गदर्शन केले जाईल तसेच त्यांच्या तक्रारींवर तोडगा सांगितला जाईल.
रेल्वेच्या www.irctc.co.in या वेबसाईटवर ‘आस्कदिशा’ हे चाटबोट उपलब्ध असेल. यावर ग्राहक हिंदी भाषेत मेसेज करून अथवा आवाजी संदेशाच्या माध्यमातून आपल्या तक्रारी अथवा शंका विचारू शकतील.
ऑक्टोबर 2018 पासून सुरू झालेल्या इंग्रजी ‘आस्कदिशा’ या चाटबोटवर आतापर्यंत 10 अब्जांपेक्षा अधिक लोकांनी आपल्या शंका विचारून मार्गदर्शन घेतले आहे.
B.Gokhale/R.Aghor/P.Kor
(Visitor Counter : 121
पंतप्रधान कार्यालय
पंतप्रधानांनी आदी कृतीगाई निमित्त सर्वांना शुभेच्छा दिल्या
पंतप्रधान नरेंद्र मोदी यांनी सर्वांना आदी कृतीगाईच्या विशेष दिवसाच्या शुभेच्छा दिल्या आहेत.
पंतप्रधानांनी ट्वीट केले आहे:
“आदी कृतीगाई या विशेष दिवसा निमित्त सर्वांना माझ्या शुभेच्छा. भगवान मुरुगा यांचे आशीर्वाद आपल्यावर सदैव राहोत हीच प्रार्थना. आपला समाज सुदृढ आणि समृद्ध राहील याची तो नेहमी खात्री देवो.”
पंतप्रधान कार्यालय
शेतकऱ्यांचे कल्याण सुनिश्चित केले जात आहे
गेल्या 9 वर्षात शेतकऱ्यांच्या कल्याणासाठी राबवण्यात आलेले उपक्रम पंतप्रधानांनी केले सामायिक
नवी दिल्ली, 2 जून 2023
पंतप्रधान नरेंद्र मोदी यांनी गेल्या 9 वर्षातील शेतकरी कल्याणासंबंधीचे लेख, व्हिडिओ, ग्राफिक्स आणि माहितीचे संकलन आज सामायिक केले.
पंतप्रधानांनी ट्विट केले:
"आपल्या शेतकऱ्यांचा घाम आणि कठोर परिश्रम देशाच्या प्रगतीमध्ये मोठी भूमिका बजावतात. त्यांचे अथक परिश्रम हा आपल्या अन्नसुरक्षेचा कणा आहे. गेली #9 वर्षे अन्नदातांना सशक्त बनवले जात आहे आणि हे क्षेत्र विकासाची नवी शिखरे गाठेल याकडे लक्ष दिले जात आहे."
N.Chitale/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
अंतराळ विभाग
पीएसएलव्ही-सी 46 द्वारे रिसॅट-2 बी उपग्रहाचे यशस्वी प्रक्षेपण
नवी दिल्ली, 22 मे 2019
आंध्र प्रदेशातल्या श्रीहरीकोटा इथल्या सतीश धवन अंतराळ केंद्रातून पीएसएलव्ही-सी 46 या यानाद्वारे रिसॅट-2 बी या उपग्रहाचे आज यशस्वी प्रक्षेपण करण्यात आले.
पहाटे साडेपाच वाजता यानाचे प्रक्षेपण झाले आणि उड्डाणानंतर सुमारे 15 मिनिटे 25 सेकंदांनी यानाने 556 किलोमीटरवर कक्षेत रिसॅट-2 बी उपग्रह सोडला.
रिसॅट-2 बी उपग्रहाचे वजन 615 किलोग्रॅम असून, शेती, वन्यक्षेत्र आणि आपत्ती व्यवस्थापन या क्षेत्रात तो सेवा देणार आहे.
इस्रोचे अध्यक्ष डॉ. के. सिवन यांनी मोहिमेत सहभागी सर्वांचे अभिनंदन केले आहे.
3.6 मीटर रेडिअल रिब ॲण्टेनासह प्रगत तंत्रज्ञान असलेला हा प्रगत पृथ्वी निरिक्षण उपग्रह असल्याचे सिवन यांनी सांगितले.
नागरिकांसाठी खुल्या असलेल्या प्रेक्षागृहातून 5 हजार खगोलप्रेमींनी या प्रक्षेपणाचा आनंद घेतला.
इस्रो आता चंद्रयान-2 च्या प्रक्षेपणासाठीच्या प्रयत्नांना गती देत आहे. 9 जुलै ते 16 जुलै 2019 दरम्यान चंद्रयान-2 प्रक्षेपित केले जाणार असून, 6 सप्टेंबर 2019 ला ते चंद्रावर उतरणे अपेक्षित आहे.
N.Sapre/S.Kakade/D.Rane
(Visitor Counter : 193
वाणिज्य आणि उदयोग मंत्रालय
लवचिक पुरवठा साखळी उभारणे, व्यापार वाढवणे आणि पर्यटनाला चालना देणे या उद्देशाने ग्लोबल साउथ देशांदरम्यान नव्या भागीदारीला प्रोत्साहन देण्याचा केंद्रीय मंत्री पीयूष गोयल यांचा आग्रह
नवी दिल्ली, 13 जानेवारी 2023
भारताने 12 आणि 13 जानेवारी 2023 या रोजी ‘आवाजातील एकता, उद्देशातील एकता’ या संकल्पनेवर आधारित ‘व्हॉईस ऑफ ग्लोबल युथ’ या शिखर परिषदेचे आयोजन केले होते. या परिषदेची उद्घाटनपर तसेच समारोप सत्रे राज्यांचे किंवा सरकारचे प्रमुख या पातळीवर घेतली गेली तसेच भारताच्या संबंधित कॅबिनेट मंत्र्यांनी एकूण 8 मंत्रीस्तरीय सत्रे घेतली.
केंद्रीय वाणिज्य आणि उद्योग तसेच ग्राहक व्यवहार मंत्री पीयूष गोयल यांनी आज वाणिज्य आणि व्यापार मंत्र्यांचे सत्र घेतले. हे सत्र ‘दक्षिणेकडील देशांमध्ये सुसंवाद विकसित करताना: व्यापार,तंत्रज्ञान,पर्यटन,साधनसंपत्ती.’ बेनिन,बोस्निया आणि हर्जेगोव्हिना, बुरुंडी,सेन्ट्रल आफ्रिकी प्रजासत्ताक, कोट डी आयव्हर, काँगोप्रजासत्ताक, गबन,हैती,मलेशिया,म्यानमार,दक्षिणी सुदान, तिमोर लेस्ते आणि झिम्बाब्वे या 13 देशांच्या मंत्र्यांनी आजच्या सत्रात भाग घेतला.
सत्राच्या सुरुवातीचे भाषण करताना केंद्रीय मंत्री गोयल म्हणाले की, जगातील दक्षिणेकडील देशांनी नव्या भागीदारी तसेच यंत्रणांचा विचार करायला हवा, जेणेकरून निर्णय घेण्याच्या प्रक्रियेत या देशांचा सहभाग प्रतिबिंबित होईल. ग्लोबल साउथ देशांच्या समस्या तसेच जी-20, संयुक्त राष्ट्रे यांच्यासारखे महत्त्वाचे जागतिक मंच आणि इतर बहुपक्षीय यंत्रणांसमोर उभ्या असलेल्या समस्यांकडे लक्ष देणे हा या शिखर परिषदेचा मुख्य उद्देश आहे.
आता ग्लोबल साउथ देशांचे जगाच्या आर्थिक विकासात निम्म्याहून अधिक योगदान आहे आणि या देशांदरम्यान होणारा व्यापार 2021 मध्ये 5.3 ट्रिलीयन डॉलर्स इतका झाला होता यावर त्यांनी अधिक भर दिला. आपल्या सगळ्या देशांच्या परस्पर हितासाठी व्यापारविषयक वाढीव संबंध जोपासण्याचा आग्रह त्यांनी धरला.
वर्ष 2008 पासून डीएफटीपी योजनेच्या माध्यमातून भारत सर्वात कमी प्रमाणात विकसित देशांसाठी एकतर्फी कर मुक्त पद्धतीने बाजार उपलब्ध करून देत आहे याचा उल्लेख करून ते म्हणाले की, दक्षिणेकडील देशांशी प्राधान्यक्रमांचे व्यापारी करार करण्यासाठी भारताची तयारी आहे.
दक्षिणेकडील देश जगातील गुंतवणूक वाढविण्यासाठी देखील मदत करत आहे असे केंद्रीय मंत्री गोयल यांनी सांगितले. भारतीय कंपन्या, दक्षिणेकडील देशांसह इतर देशांमध्ये मोठ्या प्रमाणात गुंतवणूक करत आहेत. विकसनशील देशांमधील आर्थिक सहकार्यामुळे जागतिक पातळीवरील धोरणविषयक चर्चांमध्ये अधिक प्रमाणात सहभागी होण्यासाठी आणि आंतरराष्ट्रीय कार्यक्रमाला आकार देण्यासाठी हे देश अधिक सक्षम होत आहेत असे ते म्हणाले.
विकासासाठी तंत्रज्ञानाचा वापर करण्यावर अधिक भर देत केंद्रीय मंत्री गोयल यांनी भारताचा अनुभव सामायिक करत सर्वांना सांगितले की, समावेशक डिजिटल स्थापत्यातून सामाजिक आर्थिक परिवर्तन घडून येऊ शकते.
भाषणाच्या शेवटी ते म्हणाले की भारत स्वतःचा विकासात्मक अनुभव ग्लोबल साउथ देशांशी सामायिक करण्यास तयार आहे, आणि इतर सदस्य देशांकडून नव्या गोष्टी शिकून घेण्यासाठी तसेच आपल्या समान चिंतेच्या बाबींवर चर्चा करण्यासाठी आणि आपल्या संयुक्त शाश्वत आणि समावेशक विकासासाठी सहकार्य करण्यास उत्सुक आहे.N.Chitale/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 92
महिला आणि बालविकास मंत्रालय
महिला आणि बालविकास मंत्रालयाने आयोजित केलेल्या भारतीय महिला सेंद्रिय पदार्थ महोत्सव 2018 मध्ये 2.75 कोटी रुपयांची विक्रमी विक्री, 12 लाख लोकांची महोत्सवाला भेट
महिला, देश आणि सर्व नागरिकांसाठी उत्तम उपक्रम
नवी दिल्ली, 6 नोव्हेंबर 2018
केंद्रीय महिला आणि बालविकास मंत्रालयाने नवी दिल्लीत आयोजित केलेल्या 10 दिवसीय "भारतीय महिलांचा सेंद्रिय पदार्थ महोत्सव 2018"ची 4 नोव्हेंबर 2018 ला सांगता झाली. हे या महोत्सवाचे पाचवे वर्ष असून तो इंदिरा गांधी राष्ट्रीय कला केंद्रात आयोजित करण्यात आला होता.
या महोत्सवात देशाच्या विविध कानाकोपऱ्यातून आलेल्या महिला शेतकऱ्यांनी आपल्या विविध सेंद्रिय पदार्थ आणि वस्तूंचे प्रदर्शन आणि विक्री केली. यात खाद्य पदार्थांसह वस्त्रे, आरोग्य आणि सौदर्य प्रसाधने यांचा समावेश होता.
26 राज्यातून आलेल्या महिलांनी 2.75 कोटी रुपयांची विक्रमी विक्री केली. गेल्या वर्षी दिल्ली हाट येथे झालेल्या या प्रदर्शनात 1.84 कोटी रुपयांच्या उत्पादनांची विक्री झाली होती.12 लाख लोकांनी या प्रदर्शनाला भेट दिली. या महोत्सवात मजुली, कांगडा, लेह, पलक्कड, चिकमंगळूर, यवतमाळ, दिमापूर, अलमोडा इत्यादी ठिकाणांहून आलेल्या महिलांनी विशेष उत्साहाने या प्रदर्शनाची शोभा वाढवली.
महोत्सवादरम्यान महिलांच्या खाण्यापिण्याची, प्रवास आणि निवासाची निःशुल्क व्यवस्था करण्यात आली होती. विशेषतः शाकाहारी भोजनाच्या स्टॉलला लोकांनी उत्तम प्रतिसाद दिला.
या प्रदर्शनाचे उद्घाटन 26 ऑक्टोबरला केंद्रीय महिला आणि बालविकास मंत्री मेनका गांधी यांच्या हस्ते झाले.
मुंबईच्या उद्योजिका अनामिका यांनी बांबूपासून बनवलेले टूथब्रश आणि स्टीलच्या स्ट्रॉचे प्रदर्शन केले होते. लोकांचा प्रतिसाद उत्साहवर्धक असल्याचे त्यांनी सांगितले. पंजाबच्या महिला सरबजीत कौर यांनी पहिल्यांदाच या प्रदर्शनात भाग घेतला होता. विविध प्रकारच्या धान्याच्या खरेदीत लोकांना दाखवलेला उत्साह अभूतपूर्व असल्याचे त्या म्हणाल्या. त्याशिवाय, तामिळनाडू, केरल, मणिपूर, ओदिशा, कर्नाटक आणि पश्चिम बंगालच्या महिलांनी या प्रदर्शनात आपापल्या राज्यातल्या वैशिष्ट्यपूर्ण वस्तू विक्रीसाठी ठेवल्या होत्या.
या महोत्सवात सहभागी झालेल्या महिलांना ई हाट मध्ये नोंदणी करण्याची संधी देण्यात आली आहे. महिला आणि बालविकास मंत्रालयाने महिलांच्या आर्थिक-सामाजिक उन्नतीसाठी हे पोर्टल तयार केले आहे.
N.Sapre/R.Aghor/P.Kor
(Visitor Counter : 84